“ไข่ไก่” ขึ้นอีกฟองละ 10 สต. พรุ่งนี้!
ข่าวร้ายสำหรับผู้บริโภค พรุ่งนี้ (3 ส.ค.65) เครือข่ายสหกรณ์ผู้เลี้ยงไก่ไข่ ได้ประกาศปรับขึ้นราคาไข่ฟองละ 10 สตางค์ เฉลี่ยขึ้นแผงละ 3 บาท ถือว่าขึ้นเป็นรอบที่ 3 ติดกัน สาเหตุต้นทุนอาหารสัตว์สูง ค่าไฟฟ้า พุ่ง
ข่าวร้ายสำหรับผู้บริโภค พรุ่งนี้ (3 ส.ค.65) เครือข่ายสหกรณ์ผู้เลี้ยงไก่ไข่ ได้ประกาศปรับขึ้นราคาไข่ฟองละ 10 สตางค์ เฉลี่ยขึ้นแผงละ 3 บาท ถือว่าขึ้นเป็นรอบที่ 3 ติดกัน สาเหตุต้นทุนอาหารสัตว์สูง ค่าไฟฟ้า พุ่ง
2 ส.ค. 2565

ผู้สื่อข่าวรายงานว่า เครือข่ายสหกรณ์ผู้เลี้ยงไก่ไข่ นำโดย สหกรณ์ผู้เลี้ยงไก่ไข่ชลบุรี จำกัด, สหกรณ์ผู้เลี้ยงไก่ไข่แปดริ้ว จำกัด, สหกรณ์ผู้เลี้ยงไก่ไข่ลุ่มแม่น้ำน้อย จำกัด,  สหกรณ์ผู้เลี้ยงไก่ไข่เขียงใหม่-ลำพูน จำกัด มีการประกาศแจ้งสมาชิกสหกรณ์และเกษตรกรผู้เลี้ยงไก่ไข่ ปรับขึ้นราคาไข่ไก่คละหน้าฟาร์ม 10 สตางค์/ฟอง หรือปรับขึ้นประมาณ 3 บาท/แผง จาก 3.40 บาท ปรับมาเป็น 3.50 บาท/ฟอง  ซึ่งการปรับขึ้นราคาดังกล่าวจะมีผล 3 สิงหาคม 2565  อย่างไรก็ตามการปรับขึ้นราคาไข่ไก่ ถือว่าเป็นการปรับขึ้นเป็นรอบที่ 3 ติดต่อกันกัน ซึ่งสาเหตุคาดว่ามาจากต้นทุนอาหารสัตว์สูง ค่าไฟฟ้า ค่าแรงงาน ที่พุ่งสูงขึ้นอย่างต่อเนื่อง